Llista de publicaciones de l'Academia de la Llingua Asturiana

Les publicaciones de l'Academia de la Llingua Asturiana tán agrupaes en delles coleiciones:

Revistes y publicaciones periódiques
Lletres Asturianes: boletín oficial de l'Academia; asoleyáu dende 1982; dende 2011 publícase tamién dixitalmente.
Lliteratura: revista de lliteratura de l'Academia; asoleyada dende 1990.
Cultures: revista d'antropoloxía y etnografía; asoleyada dende 1991.
Lletres Lliterariu: boletín del especial lliterariu pa la Selmana de les Lletres; asoleyáu dende 2009 (hasta'l 2008, yera un númberu más de Lletres Asturianes).
Ciencies: revista de ciencia y teunoloxía; asoléyase namái dixitalmente; dende 2011.

Coleiciones de producción lliteraria
Escolín: coleición de lliteratura infantil; asoleyada dende 1982.
Llibrería Académica: obres lliteraries, narratives y poétiques, d'autores modernos (tamién traducciones); asoleyada dende 1983.
Cuquiellu: coleición de cómics; un solu númberu (Vadio l'asturnauta), del añu 1985.
Llibrería Facsimilar: reproducciones facsimilares d'obres lliteraries y dalgunes non lliteraries; asoleyada dende 1987.
Lliteratura Xuvenil: coleición de lliteratura xuvenil; asoleyada dende 1988.
Mázcara: coleición d'obres dramátiques; asoleyáu dende 1994.
Cartafueyos de lliteratura escaecida: reproducciones facsimilares de testos y obres lliteraries recuperaos; asoleyaos dende 1995.
Testos de Recoyida Oral: coleición de rexistros de la tradición oral asturiana; asoleyada dende 2005.
Premios «Uviéu» : coleición que recueye les obres ganadores d'esi concursu nes estayes independientes de narrativa y poesía; asoleyaes dende 2008.

Publicaciones normatives y científiques
Coleición Erbíes: manuales pal deprendimientu del asturianu; asoleyaos dende 1989.
Toponimia: coleición de recoyida de datos sobre toponimia asturiana; asoleyada dende 1990.
Llibrería Llingüística: coleición de manuales filolóxicos; asoleyada dende 1991. El so primer númberu foi la espublización de la primer gramática asturiana, de Juan Junquera Huergo, del añu 1869.
Estaya pedagóxica:coleición de manuales y estudios pedagóxicos y de didáctica de la llingua; asoleyada dende 1991.
Preseos: coleición de vocabularios de distintes zones; asoleyada dende 1996.
Fontes de la Llingua Asturiana; coleición de testos d'oríxenes; asoleyada dende 1995.
Estaya Sociolligüística: coleición d'estudios y manuales sociollingüísticos; asoleyada dende 2002.
Cartafueyos Normativos: coleición de manuales con propuestes normatives; asoleyada dende 2005.
TermAst: coleición que recueye les propuestes normatives del Centru de Terminoloxía Asturiana; asoleyóse namái el primeru, en 2009.

Publicaciones de la Secretaría Llingüística del Navia-Eo
Revista Entrambasauguas; asoleyada dende 1996.
Os Llibros d'Entrambasauguas; asoleyaos dende 1998.

Otres coleiciones y publicaciones
Collecha asoleyada; asoleyada dende 1984.
Otres publicaciones asoleyaes ensin axuntase nuna coleición determinada.

 Referencies 

 Enllaces esternos 
 Páxina oficial de l'Academia de la Llingua Asturiana.
 Catálogu de publicaciones
 Subpáxina de les publicaciones disponibles en rede.

Categoría:Idioma asturianu
Categoría:Academia de la Llingua Asturiana
Categoría:Llistes